Generate an article for the following headline: Ba saboda kudi zan koma Man United ba - Casemiro
Ranar Litinin Casemiro ya yi ban kwana da Real Madrid a shirin da yake na komawa Manchester United da taka leda a makon nan. Dan kwallon tawagar Brazil, mai shekara 30 ya ce zai koma daya daga babbar kungiya a fannin tamaula a duniya, bayan kaka tara a Real Madrid. United ta amince da farashin fam miliyan 70 kudin daukar Casemiro kan yarjejeniyar kaka hudu, wanda zai zama kan gaba a karbar albashi a Old Trafford. "Da saboda kudi ne da tuni na bar Real shekara hudu zuwa biyar baya," kamar yadda ya fada. "Duk masu wannan tunanin ba gaskiya bane, ina jin ko kadan ba su san ko ni wane ne ba. "Real ta mutuntani a koda yaushe, Ni da kaina na yanke shawarar gwada sa'a a wata kungiyar." Bayan da ya koma Sifaniya da taka leda daga Sao Paulo a 2013, Casemiro ya dauli Champions League biyar a Real Madrid da La Liga uku da Cope del Rey daya. Ya buga Champions League a bara da Real ta doke Liverpool ta lashe kofin Zakarun Turai na 14 jumulla, wanda ya yi mata wasa 336. Cristiano Ronaldo ya lashe Champions League hudu tare da Casemiro a Real, sai dai ana alakanta dan wasan tawagar Portugal da cewar zai bar Old Trafford a kakar nan. United wadda ta yi rashin nasara a wasa biyu a Premier League za ta karbi bakuncin Liverpool, wadda ta yi canjaras biyu da za su kara ranar Litinin a Old Trafford.